
Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr.182/2020 pentru completarea Ordonanţei de urgenţă a Guvernului nr.147/2020 privind acordarea unor zile libere pentru părinţi în vederea supravegherii copiilor, în situaţia limitării sau suspendării activităţilor didactice care presupun prezenţa efectivă a copiilor în unităţile de învăţământ şi în unităţile de educaţie timpurie antepreşcolară, ca urmare a răspândirii coronavirusului SARS-CoV-2, precum şi a art.6 din Ordonanţa de urgenţă a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, retrimis Comisiei pentru muncă şi protecţie socială, cu adresa nr. PLx 22/2021 din 8 martie 2021, pentru dezbatere şi reexaminare în fond.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 


PREŞEDINTE,
OANA SILVIA ŢOIU

RAPORT SUPLIMENTAR
asupra proiectului de Lege privind aprobarea Ordonanţei de urgenţă a Guvernului nr.182/2020 pentru completarea Ordonanţei de urgenţă a Guvernului nr.147/2020 privind acordarea unor zile libere pentru părinţi în vederea supravegherii copiilor, în situaţia limitării sau suspendării activităţilor didactice care presupun prezenţa efectivă a copiilor în unităţile de învăţământ şi în unităţile de educaţie timpurie antepreşcolară, ca urmare a răspândirii coronavirusului SARS-CoV-2, precum şi a art.6 din Ordonanţa de urgenţă a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă


În temeiul prevederilor Regulamentului Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 22/2021 din 8 martie 2021, cu reexaminarea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.182/2020 pentru completarea Ordonanţei de urgenţă a Guvernului nr.147/2020 privind acordarea unor zile libere pentru părinţi în vederea supravegherii copiilor, în situaţia limitării sau suspendării activităţilor didactice care presupun prezenţa efectivă a copiilor în unităţile de învăţământ şi în unităţile de educaţie timpurie antepreşcolară, ca urmare a răspândirii coronavirusului SARS-CoV-2, precum şi a art.6 din Ordonanţa de urgenţă a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă.

Proiectul de lege are ca obiect de reglementare aprobarea Ordonanței de urgență a Guvernului nr. 182/2020 care cuprinde prevederi referitoare la îmbunătățirea cadrului legal privind acordarea unor zile libere pentru părinţi în vederea supravegherii copiilor și în situaţiile în care activitatea didactică în unităţile de învăţământ se desfăşoară în scenariile prevăzute prin ordin comun al ministrului educaţiei şi cercetării şi al ministrului sănătăţii.
De asemenea, se condiţionează acordarea zilelor libere plătite pentru părinţi de nedesfaşurarea activităţii în regim de telemuncă sau de muncă la domiciliu. În plus, se preconizează completarea art.6 din Ordonanţa de urgenţă a Guvernului nr.132/2020, urmărindu-se, ca accesul la suma acordată în scopul achiziţionării de pachete de bunuri şi servicii tehnologice pentru salariaţii care au lucrat minimum 15 zile în regim de telemuncă în perioada stării de urgenţă, să fie permis numai angajatorilor care şi-au îndeplinit obligaţiile legale de modificare a raportului de muncă al salariatului şi au transmis datele înregistrate în Registrul electronic de evidenţă a salariaţilor, în termenul legal de înregistrare a modificării, raportat la perioada stării de urgenţă.

Proiectul de lege a fost adoptat de Senat în şedinţa din 28 decembrie 2020 ca urmare a depășirii termenului de adoptare, potrivit art.115 alin.(5) din Constituția României, republicată.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.1093/26.10.2020)
· avizul favorabil al Consiliului Economic şi Social (nr.9865/15.10.2020)
· avizul favorabil al Comisiei pentru învățământ, știință, tineret și sport (nr.4c-11/34/9.02.2021)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/42/11.02.2021)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/31/9.02.2021).

În urma reluării dezbaterilor în şedinţa din data de 9 martie 2021, membrii Comisiei au hotărât, cu majoritate de voturi, menţinerea soluţiei iniţiale, de adoptare a proiectului de lege cu amendamente.

La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, domnul Cătălin Boboc, Secretar de Stat în Ministerul Muncii și Protecției Sociale.

La lucrările comisiei şi-au înregistrat prezenţa 20 de deputaţi, din totalul de 22 de membri ai comisiei.
Raportul comisiei a fost adoptat cu majoritate de voturi, membrii comisiei aparținând grupului parlamentar al PSD nu au votat.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor menţinerea soluţiei iniţiale, de adoptare a proiectului de lege cu amendamente, exprimată în raportul depus cu nr.4c-9/59 în data de 17 februarie 2021. 


	PREŞEDINTE,				SECRETAR,
	Oana Silvia Ţoiu			Tudor Polak








Şef birou Lidia Vlădescu

Întocmit, 
Consilier parlamentar Sorina Szabo

